Жанна Літвіна: Абсалютна сумленна, сваёй шкураю, сваім талентам – гэта адбылося 12 гадоў таму. Перад гэтым яны спрабавалі жыць у Галандыі, але вярнуліся дадому. А потым з’явіўся галерэйшчык, які павыцягваў некаторых беларускіх мастакоў да сябе на даволі нязручных умовах. У яго было некалькі галерэяў, і ён гарантаваў пэўны заробак - пры ўмове, калі мастак здаваў пэўную колькасць работ за год. Потым яму надакучыў гэты бізнес, ён пазакрываў свае галерэі. Але мае здолелі замацавацца - і засталіся там. І цяпер іх творы прадаюцца там у галерэях, на плошчы з аловачкам не стаяць. Хоць, канешне, як пачаўся крызіс, людзі сталі купляць карцінкі ў апошнюю чаргу…